**H O T Ă R Â R E**

**privind darea în administrare a unor** **active achiziționate în cadrul Proiectului** **”Consolidarea capacității Județului Cluj în gestionarea crizei sanitare COVID-19, SMIS 138081”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 81 din 17.05.2021 privind darea în administrare a unor active achiziționate în cadrul Proiectului ”Consolidarea capacității Județului Cluj în gestionarea crizei sanitare COVID-19, SMIS 138081”, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 17.327/12.05.2021; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 17.327/12.05.2021 şi Avizul cu nr. 17.327 din 19.05.2021 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Contractul de finanțare nr. 340/12.08.2020 încheiat între Unitatea Admnistrativă Teritorială Județul Cluj și Ministerul Fondurilor Europene, având ca obiect acordarea finanțării nerambursabile pentru implementarea proiectului „Consolidarea capacității Județului Cluj în gestionarea crizei sanitare COVID-19”, Smis 138081;
* Contractul de furnizare nr. 13907/60 din data de 14.04.2021, încheiat între Județul Cluj și EDITRONIC INTERNATIONAL SRL;
* Contractul de furnizare nr. 13908/61 din data de 14.04.2021, încheiat între Județul Cluj și REVISMED MEDICAL S.R.L.;
* Contractul de furnizare nr. 13910/63 din data de 14.04.2021, încheiat între Județul Cluj și DIGI MEDICAL TEHNIC SRL;
* Contractul de furnizare nr. 13915/68 din data de 14.04.2021, încheiat între Județul Cluj și DIGI MEDICAL TEHNIC SRL;
* Contractul de furnizare nr. 13916/69 din data de 14.04.2021, încheiat între Județul Cluj și ROMBIOMEDICA S.R.L.;
* Contractul de furnizare nr. 13917/70 din data de 14.04.2021, încheiat între Județul Cluj și FRESENIUS MEDICAL CARE ROMANIA SRL;
* Contractul de furnizare nr. 13919/72 din data de 14.04.2021, încheiat între Județul Cluj și EXIMIA MEDICAL SRL;
* Contractul de furnizare nr. 13924/77 din data de 14.04.2021, încheiat între Județul Cluj și DIGI MEDICAL TEHNIC SRL;
* Contractul de furnizare nr. 13925/78 din data de 14.04.2021, încheiat între Județul Cluj și DIGI MEDICAL TEHNIC SRL;
* Contractul de furnizare nr. 13928/81 din data de 14.04.2021, încheiat între Județul Cluj și DIGI MEDICAL TEHNIC SRL;
* Contractul de furnizare nr. 13932/85 din data de 14.04.2021, încheiat între Județul Cluj și LIAMED SRL;
* Contractul de furnizare nr. 13934/87 din data de 14.04.2021, încheiat între Județul Cluj și DIGI MEDICAL TEHNIC SRL;
* Contractul de furnizare nr. 13936/89 din data de 14.04.2021, încheiat între Județul Cluj și DIGI MEDICAL TEHNIC SRL;
* Contractul de furnizare nr. 13938/91 din data de 14.04.2021, încheiat între Județul Cluj și DIGI MEDICAL TEHNIC SRL;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (4) lit. a), ale art. 297 alin. (1) lit. (a), ale art. 298 – 301 și ale art. 362 alin. (1) și (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 792 – 857 și ale art. 867 – 870 din Legea privind Codul civil nr. 287/2009, republicată, cu modificările şi completările ulterioare;
* art. 199 alin. (1) din Legea privind reforma în domeniul sănătății nr. 95/2006, republicată, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă darea în administrarea a activelor achiziționate în cadrul Proiectului ”Consolidarea capacității Județului Cluj în gestionarea crizei sanitare COVID-19, SMIS 138081”, având datele de identificare cuprinse în **anexa nr. 1** care face parte integrantă din prezenta hotărâre.

**Art. 2.** Activele menționate la art. 1 se dau în administrare pe o perioadă de 10 ani, cu posibilitatea prelungirii acesteia, conform prevederilor contractului de administrare cuprins în **anexa nr. 2** care face parte integrantă din prezenta hotărâre.

**Art. 3. (1)** Drepturile și obligațiile părților vor fi prevăzute în contractele de administrare care vor fi încheiate în termen de maximum 30 de zile de la data la care prezenta hotărâre produce efecte.

**(2)** Predarea-primirea activelor menționate la art. 1 se va efectua pe bază de proces-verbal de predare-primire încheiat între reprezentanții părților, în termen de maximum 10 zile de la semnarea contractelor de administrare.

**(3)** Se împuternicește domnul Alin Tișe-Președinte al Consiliului Judetean Cluj, ca în numele și pentru Județul Cluj, să semneze contractele de administrare prevăzute la alin. (1).

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Dezvoltare şi Investiţii.

**Art. 5.** Prezenta hotărâre se comunică Direcţiei Generale Buget-Finanțe, Resurse Umane; Direcției Juridice; Direcţiei Dezvoltare şi Investiţii; Spitalului Clinic de Urgență pentru Copii Cluj-Napoca; Spitalului Clinic de Recuperare Cluj-Napoca; Spitalului Clinic de Pneumoftiziologie Leon Daniello Cluj-Napoca; Institutului Clinic de Urologie și Transplant Renal Cluj-Napoca, precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj şi pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 82 din 27 mai 2021**

*Prezenta hotărâre a fost adoptată cu 30 de voturi “pentru”, fiind astfel respectate prevederile legale privind majoritatea de voturi necesară.*